Йөк йөрөтә торған хайуандар тауҙарҙа, сүллектәрҙә, урманлы-һаҙлыҡлы һәм тайга райондарында тауар ташыу сараһы булып тора. Атлы транспорт, юл булмағанда, ерҙең үҙенсәлеге йәки һауа торошо арҡаһында, автотранспорт йәки вертолёттар ҡулланыу мөмкин булмаған урындарҙа, ҡулланыла. Хайуандың арҡаһына йөктәрҙе нығытыу һәм тотоу өсөн артмаҡтар йәки артмаҡлы эйәрҙәр ҡулланыла.